CELEX: 62014TN0359
Language: hr
Date: 2014-05-27 00:00:00
Title: Predmet T-359/14: Tužba podnesena 27. svibnja 2014. Federación Nacional de Cafeteros de Colombia protiv OHIM-a– Accelerate (COLOMBIANO COFFEE HOUSE)

4.8.2014   
            
            
               HR
            
            
               Službeni list Europske unije
            
            
               C 253/44
            
         Tužba podnesena 27. svibnja 2014. Federación Nacional de Cafeteros de Colombia protiv OHIM-a– Accelerate (COLOMBIANO COFFEE HOUSE)
   (Predmet T-359/14)
   2014/C 253/59
   Jezik na kojem je tužba podnesena: španjolski
   
      Stranke
   
   
      Tužitelj: Federación Nacional de Cafeteros de Colombia (Bogota, Kolumbija) (zastupnici: A. Pomares Caballero i M. Pomares Caballero, odvjetnici)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Accelerate s.a.l. (Beirut, Libanon)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               izmijeni odluku Ureda za usklađivanje na unutarnjem tržištu (žigovi i dizajni) od 27. ožujka 2014. u predmetu R 1200/2013-5 na način da utvrdi da su u ovom predmetu ispunjeni uvjeti za primjenu relativnog razloga ništavosti iz članka 53. stavka 1. točke (c) Uredbe br. 207/2009 ili apsolutnog razloga ništavosti iz članka 52. stavka 1. točke (a) Uredbe br. 207/2009 ili razloga ništavosti iz članka Uredbe br. 510/2006; i to u odnosu na sve proizvode i usluge protiv kojih je usmjeren zahtjev za proglašavanje žiga ništavim;
            
         
               —
            
            
               ili, podredno, da poništi pobijanu odluku zbog toga što ne prihvaća zahtjev za proglašavanje žiga ništavim za proizvode „riža, tapioka, sago [škrob iz sjemena palme sago]; brašno i pripravci od žitarica; kruh, slastičarski proizvodi i slatkiši; jestivi sladoledi; med; sirup od melase; kvasac, prašak za dizanje; sol, gorušica; ocat, umaci, začinski [dresinzi]; mirodije; led za rashlađivanje” iz razreda 30 i „gostioničarske usluge (prehrana);privremeni smještaj” iz razreda 43; i
            
         
               —
            
            
               da OHIM, u svakom slučaju, snosi vlastite troškove i troškove tužitelja.
            
         
      Tužbeni razlozi i glavni argumenti
   
   
      Registrirani žig Zajednice protiv kojeg je podnesen zahtjev za proglašavanje žiga ništavim: figurativni žig s verbalnim elementima „COLOMBIANO COFFEE HOUSE” za proizvode i usluge iz razreda 30 i 43 – žig Zajednice br. 4 6 35  553
   
      Nositelj žiga Zajednice: Accelerate s.a.l.
   
      Stranka koja zahtijeva proglašavanje žiga Zajednice ništavim: tužitelj
   
      Obrazloženje zahtjeva za proglašavanje žiga ništavim: zaštićena oznaka zemljopisnog podrijetla „Café de Colombia”
   
      Odluka Odjela za poništaje: odbijanje zahtjeva za proglašavanje žiga ništavim
   
      Odluka žalbenog vijeća: odbijanje tužbe
   
      Tužbeni razlozi:
   
   
               —
            
            
               povreda članka 14. Uredbe br. 510/2006;
            
         
               —
            
            
               povreda članka 8. stavka 4. Uredbe br. 207/2009 u vezi s člankom 13. Uredbe br. 510/2006;
            
         
               —
            
            
               bitna povreda postupka zbog nedostatka obrazloženja;
            
         
               —
            
            
               povreda članka 7. stavka 1. točke (k) Uredbe br. 207/2009;
            
         
               —
            
            
               povreda članka 7. stavka 1. točke (g) Uredbe br. 207/2009.